सामग्री: अखेर यंदाच्या पर्वातील स्पर्धकांवरून पडदा उठला आहे. ज्येष्ठ अभिनेत्री किशोरी शहाणे-विज आणि लावणी सम्राज्ञी सुरेखा पुणेकर बिग बॉसच्या घरात पहायला मिळणार आहे. 

वादग्रस्त पण तेवढाच लोकप्रिय ठरलेल्या या शोचं सूत्रसंचालन यावेळीदेखील महेश मांजरेकर करणार आहेत. चला तर मग आपण या स्पर्धकांची ओळख करून घेऊ. 

किशोरी शहाणे-वीज -

मराठमोळी अभिनेत्री किशोरी शहाणे-वीज ह्या 'बिग बॉस'च्या दुसऱ्या पर्वात सहभागी होणाऱ्या पहिल्या स्पर्धक ठरल्यात. किशोरी शहाणेंनी अनेक मराठी-हिंदी मालिका,नाटक, चित्रपटांमध्ये भूमिका केल्या आहेत. किशोरी शहाणे या फिटनेसप्रेमी म्हणूनही ओळखल्या जातात.

वैशाली माडे

महाराष्ट्राची महागायिका म्हणून लोकप्रिय असलेली, बॉलिवुडमध्येही आपला आवाज पोहचवलेली पार्श्वगायिका वैशाली माडे ही या पर्वात झळकणार आहे. वैशालीने 'पिंगा ग पोरी पिंगा' हे गाणं सादर करत बिग बॉसच्या घरात प्रवेश केला. 

दिगंबर नाईक आणि नेहा शितोळे -

'वस्त्रहरण' नाटकात तात्या सरपंच साकारणारा 'कोकणचा आपला माणूस' अर्थात विनोदी अभिनेते दिगंबर नाईक आणि 'सेक्रेड गेम्स' मधली मिसेस काटेकर म्हणजेच नेहा शितोळे यांनी बिग बॉसच्या घरात जोडीने एन्ट्री घेतली. 

सुरेखा पुणेकर -

मराठी बिग बॉस - २ सिझन सुरू होण्याआधी अनेक प्रोमो प्रेक्षकांच्या भेटीस आले होते. या प्रोमोमध्ये घुंगरू आणि लावणीचा फड दाखवण्यात आला होता. त्यावेळी लावणीसम्राज्ञी सुरेखा पुणेकर या स्पर्धक असू शकतात अशी शक्यता वर्तवली जात होती. ही शक्यता अखेर खरी ठरली. 

लावणीसम्राज्ञी सुरेखा पुणेकर यांनी मराठी बिग बॉस - २ सिझनमध्ये प्रवेश केला आहे. त्यामुळे आता लावणीचे फड गाजवल्यानंतर ही लावण्यवती बिग बॉसच्या घरत काय करणार हे पाहणं औत्सुक्याचं ठरणार आहे.  

अभिजीत बिचुकले

कवीमनाचा राजकीय नेता म्हणून ज्याच्या नावाची चर्चा होती त्या अभिजीत बिचुकले यांनी देखील बिग बॉसच्या घरात प्रवेश केला आहे. बिचुकलेने 2004 पासून प्रत्येक निवडणुकीसाठी उमेदवारी अर्ज भरला होता, अगदी राष्ट्रपतीपदासाठीही त्याने इच्छुक असल्याचं पत्र लिहिलं होतं. यंदाच्या निवडणुकीत पराभव पत्करलेला हा नेता बिग बॉसचं विजेतेपद पटकावणार का, याची उत्सुकता आहे. 

शिवानी सुर्वे

अभिनेत्री शिवानी सुर्वे पुन्हा एकदा प्रेक्षकांच्या भेटीस आली आहे. मात्र ही कोणत्या मालिकेतून नाही तर चक्क मराठी बिग बॉस-सिझन २ मधून. अनेक मराठी आणि हिंदी मालिका आणि खासकरून...\nमागील सामग्री खालीलप्रमाणे सारांशित केली जाऊ शकते:
मराठी कलाविश्वातील सर्वांत लोकप्रिय आणि तितकाच गाजलेला रिअॅलिटी शो म्हणजे बिग बॉस मराठी पुन्हा एकदा प्रेक्षकांच्या भेटीला आला आहे. 'बिग बॉस मराठी'च्या दुसऱ्या पर्वात कोणते स्पर्धक सहभागी होतील याची उत्सुकता चाहत्यांना होती.